CELEX: 31999D0880
Language: el
Date: 1999-12-17 00:00:00
Title: 1999/880/ΕΚ: Απόφαση του Συμβουλίου, της 17ης Δεκεμβρίου 1999, για την εξουσιοδότηση κρατών μελών να εφαρμόσουν και να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/ΕΟΚ

Avis juridique important

|

31999D0880

1999/880/ΕΚ: Απόφαση του Συμβουλίου, της 17ης Δεκεμβρίου 1999, για την εξουσιοδότηση κρατών μελών να εφαρμόσουν και να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/ΕΟΚ  

Επίσημη Εφημερίδα αριθ. L 331 της 23/12/1999 σ. 0073 - 0077

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Δεκεμβρίου 1999για την εξουσιοδότηση κρατών μελών να εφαρμόσουν και να εξακολουθήσουν να εφαρμόζουν σε ορισμένα πετρελαιοειδή, όταν χρησιμοποιούνται για συγκεκριμένους σκοπούς, τους ισχύοντες μειωμένους συντελεστές του ειδικού φόρου κατανάλωσης ή τις απαλλαγές από τον ειδικό φόρο κατανάλωσης, σύμφωνα με τη διαδικασία που προβλέπεται στην οδηγία 92/81/ΕΟΚ(1999/880/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1), και ιδίως το άρθρο 8 παράγραφος 4,την πρόταση της Επιτροπής,Εκτιμώντας τα εξής:(1) Σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, εξουσιοδοτεί κράτη μέλη να χορηγήσουν απαλλαγές ή μειώσεις του ειδικού φόρου κατανάλωσης που επιβάλλεται στα πετρελαιοειδή για λόγους ειδικής πολιτικής·(2) η Επιτροπή ενημερώθηκε από κράτη μέλη για την πρόθεσή τους να εξακολουθήσουν να εφαρμόζουν ορισμένες από τις ως άνω απαλλαγές ή μειώσεις, οι οποίες ήδη προβλέπονται από τη φορολογική τους νομοθεσία, ή να θεσπίσουν απαλλαγές ή μειώσεις, στις οποίες θα πρέπει να εφαρμοστεί η διαδικασία που προβλέπεται στο εν λόγω άρθρο 8 παράγραφος 4·(3) τα άλλα κράτη μέλη έχουν ενημερωθεί σχετικά·(4) για λόγους ειδικής πολιτικής, ορισμένες απαλλαγές και μειώσεις θα πρέπει να εξακολουθήσουν να ισχύουν μέχρι τις 31 Δεκεμβρίου 2000· θα πρέπει να προβλεφθεί η δυνατότητα παράτασής τους και πέραν της ανωτέρω ημερομηνίας· η Επιτροπή θα επανεξετάζει, σε τακτά διαστήματα, τις μειώσεις ή απαλλαγές για να διασφαλίσει ότι συμβιβάζονται με τη λειτουργία της εσωτερικής αγοράς και με τους άλλους στόχους της συνθήκης·(5) δεδομένου ότι η παρούσα απόφαση αντικαθιστά ιδίως την απόφαση 97/425/ΕΚ(2), με ισχύ από 1ης Ιανουαρίου 2000, αυτή η τελευταία απόφαση θα πρέπει να καταργηθεί,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σύμφωνα με το άρθρο 8, παράγραφος 4 οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή(3), εξουσιοδοτούνται τα ακόλουθα κράτη μέλη να εξακολουθήσουν να εφαρμόζουν, μέχρι τις 31 Δεκεμβρίου 2000, τις καθοριζόμενες κατωτέρω μειώσεις συντελεστών ειδικού φόρου κατανάλωσης ή απαλλαγές από τον ειδικό φόρο κατανάλωσης, και να τις παρατείνουν αυτόματα για διαδοχικές διετείς περιόδους, εκτός εάν το Συμβούλιο, πριν από τη λήξη των περιόδων αυτών, κατόπιν προτάσεως της Επιτροπής, αποφασίσει ομόφωνα ότι θα πρέπει να καταργηθούν ή να τροποποιηθούν, εν όλω ή εν μέρει, αυτές οι παρεκκλίσεις:1. Το Βασίλειο του Βελγίου:- για τα οχήματα που χρησιμοποιούνται στις δημόσιες τοπικές μεταφορές επιβατών,- για το υγραέριο (LPG), το φυσικό αέριο και το μεθάνιο,- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής.2. Το Βασίλειο της Δανίας:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις κοινοτικές διατάξεις και ότι το ποσό του καταβαλλόμενου και μη επιστρεφόμενου φόρου τηρεί πάντοτε τους ελάχιστους συντελεστές του φόρου ή του τέλους ελέγχου επί των πετρελαιοειδών, όπως προβλέπονται στην κοινοτική νομοθεσία,- για τα οχήματα που χρησιμοποιούνται στις δημόσιες τοπικές μεταφορές επιβατών,- για μείωση του φορολογικού συντελεστή επί του πετρελαίου εσωτερικής καύσης (ντήζελ), προκειμένου να ενθαρρυνθεί η χρησιμοποίηση καυσίμων περισσότερο φιλικών προς το περιβάλλον, υπό την προϋπόθεση ότι τα κίνητρα αυτά συνδέονται με καθιερωμένα τεχνικά χαρακτηριστικά, όπως η πυκνότητα, η περιεκτικότητα σε θείο, το σημείο απόσταξης και ο δείκτης κετανίου και ότι οι συντελεστές αυτοί τηρούν πάντοτε τους ελάχιστους φορολογικούς συντελεστές επί των πετρελαιοειδών, όπως προβλέπονται στην κοινοτική νομοθεσία.3. Η Ομοσπονδιακή Δημοκρατία της Γερμανίας:- για τη χρησιμοποίηση απόβλητων αερίων υδρογονανθράκων ως καυσίμων θέρμανσης,- επί των δειγμάτων πετρελαιοειδών που προορίζονται να χρησιμοποιηθούν για αναλύσεις, δοκιμές για την παραγωγή ή για άλλους επιστημονικούς σκοπούς,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.4. Η Ελληνική Δημοκρατία:- για τα οχήματα που χρησιμοποιούνται στις δημόσιες τοπικές μεταφορές,- για το υγραέριο (LPG) και το μεθάνιο που χρησιμοποιούνται για βιομηχανικούς σκοπούς,- για χρήση από μέρους των εθνικών ενόπλων δυνάμεων,- για τη χορήγηση απαλλαγής από τον ειδικό φόρο κατανάλωσης επί των πετρελαιοειδών που προορίζονται να χρησιμοποιηθούν ως καύσιμα στα επίσημα οχήματα του Υπουργείου Προεδρίας και της εθνικής αστυνομίας.5. Το Βασίλειο της Ισπανίας:- για το υγραέριο (LPG), που χρησιμοποιείται ως καύσιμο στα οχήματα που χρησιμοποιούνται στις δημόσιες τοπικές μεταφορές,- για το υγραέριο (LPG) που χρησιμοποιείται ως καύσιμο κινητήρων στα ταξί,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.6. Η Γαλλική Δημοκρατία:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,- για τα καύσιμα που χρησιμοποιούνται από τα ταξί, εντός των ορίων ετήσιας ποσόστωσης,- στο πλαίσιο ορισμένων πολιτικών για την υποβοήθηση περιφερειών στις οποίες παρουσιάζεται μείωση του πληθυσμού.7. Η Ιρλανδία:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής,- για τα οχήματα που χρησιμοποιούνται στις δημόσιες τοπικές μεταφορές επιβατών,- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμα κινητήρων,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,- για την παραγωγή αλουμίνας στην περιοχή Shannon,- για οχήματα με κινητήρα που χρησιμοποιούνται από άτομα με ειδικές ανάγκες.8. Στην Ιταλική Δημοκρατία:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τα οχήματα που χρησιμοποιούνται στις δημόσιες τοπικές μεταφορές επιβατών,- για τα καύσιμα που χρησιμοποιούνται στα ταξί,- για τα απόβλητα αέρια υδρογονανθράκων που χρησιμοποιούνται ως καύσιμα,- για το μεθάνιο που χρησιμοποιείται ως καύσιμο σε οχήματα με κινητήρα,- για κατανάλωση στις περιοχές Val d' Aosta και Gorizia,- για τις εθνικές ένοπλες δυνάμεις,- για τα ασθενοφόρα.9. Το Μεγάλο Δουκάτο του Λουξεμβούργου:- στα οχήματα που χρησιμοποιούνται στις δημόσιες τοπικές μεταφορές επιβατών,- για το υγραέριο (LPG), το φυσικό αέριο και το μεθάνιο.10. Το Βασίλειο των Κάτω Χωρών:- για το υγραέριο (LPG), το φυσικό αέριο και το μεθάνιο,- για τα δείγματα πετρελαιοειδών που προορίζονται να χρησιμοποιηθούν για αναλύσεις, δοκιμές για την παραγωγή ή για άλλους επιστημονικούς σκοπούς,- για χρήση από τις εθνικές ένοπλες δυνάμεις.11. Η Δημοκρατία της Αυστρίας:- για το υγραέριο (LPG) που χρησιμοποιείται ως καύσιμο από οχήματα δημοσίων τοπικών μεταφορών επιβατών.12. Η Δημοκρατία της Πορτογαλίας:- για την αεροπλοΐα, εκτός των περιπτώσεων που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,- για την απαλλαγή από τον ειδικό φόρο κατανάλωσης επί του υγραερίου (LPG), του φυσικού αερίου και του μεθανίου, όταν χρησιμοποιούνται ως καύσιμα για τις δημόσιες τοπικές μεταφορές επιβατών,- για μείωση του ειδικού φόρου κατανάλωσης για το πετρέλαιο εξωτερικής καύσης που καταναλώνεται στην αυτόνομη περιοχή της Μαδέρας. Η μείωση αυτή δεν μπορεί να υπερβαίνει το επιπλέον κόστος που συνεπάγεται η μεταφορά του πετρελαίου εξωτερικής καύσης στην εν λόγω περιοχή,- για τον ειδικό φόρο κατανάλωσης για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών και όταν η επαναχρησιμοποίηση βαρύνεται φορολογικά.13. Η Δημοκρατία της Φινλανδίας:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τη ναυσιπλοΐα με ιδιωτικά σκάφη αναψυχής,- για απαλλαγή από τον ειδικό φόρο κατανάλωσης επί του μεθανίου και του υγραερίου (LPG), για όλες τις χρήσεις,- για μείωση των συντελεστών του ειδικού φόρου κατανάλωσης για το πετρέλαιο εσωτερικής καύσης (ντήζελ) και το πετρέλαιο θέρμανσης εσωτερικής καύσης, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία,- για μείωση των συντελεστών του ειδικού φόρου κατανάλωσης για την ανασχηματισμένη αμόλυβδη βενζίνη και τη βενζίνη με μόλυβδο, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία.14. Το Βασίλειο της Σουηδίας:- για μείωση του συντελεστή του ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία,- για απαλλαγή από τον ειδικό φόρο κατανάλωσης για το βιολογικώς παραγόμενο μεθάνιο και άλλα απόβλητα αέρια,- για μείωση των φορολογικών συντελεστών επί του πετρελαίου εσωτερικής καύσης (ντήζελ), σύμφωνα με τις περιβαλλοντικές κατηγορίες.15. Το Ηνωμένο Βασίλειο της Μεγάλης Βρετανίας και Βορείου Ιρλανδίας:- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ,- για τα οχήματα που χρησιμοποιούνται στις δημόσιες τοπικές μεταφορές επιβατών,- για το υγραέριο (LPG), το φυσικό αέριο και το μεθάνιο που χρησιμοποιούνται ως καύσιμα στα οχήματα με κινητήρα,- για τη ναυσιπλοΐα με ιδιωτικά σκάφη αναψυχής,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.Άρθρο 2Σύμφωνα με το άρθρο 8, παράγραφος 4 της οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ, εξουσιοδοτούνται τα ακόλουθα κράτη μέλη να εφαρμόσουν ή να εξακολουθήσουν να εφαρμόζουν, μέχρι τις 31 Δεκεμβρίου 2000, τις καθοριζόμενες κατωτέρω μειώσεις συντελεστών ειδικού φόρου κατανάλωσης ή απαλλαγές από τον ειδικό φόρο κατανάλωσης, εκτός εάν το Συμβούλιο, κατόπιν προτάσεως της Επιτροπής, αποφασίσει ομόφωνα, πριν από την ημερομηνία αυτή, ότι θα πρέπει να τροποποιηθούν ή να παραταθούν, εν όλω ή εν μέρει, αυτές οι παρεκκλίσεις, για μία νέα καθορισμένη περίοδο:1. Το Βασίλειο του Βελγίου:- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα ύστερα από ανάκτηση είτε κατόπιν διεργασίας ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμία περίπτωση δεν μπορεί ο μειωμένος συντελεστής να είναι μικρότερος από 6,5 ΕUR ανά τόνο.2. Το Βασίλειο της Δανίας:- για την εφαρμογή διαφοροποιημένων συντελεστών ειδικού φόρου κατανάλωσης επί της βενζίνης που διανέμεται από πρατήρια καυσίμων εφοδιασμένα με συστήματα επιστροφής των αναθυμιάσεων, και της βενζίνης που διανέμεται από άλλα πρατήρια καυσίμων, υπό την προϋπόθεση ότι αυτοί οι συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης στα πετρελαιοειδή, όπως προβλέπονται στην κοινοτική νομοθεσία.3. Η Ελληνική Δημοκρατία:- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία.4. Το Βασίλειο της Ισπανίας:- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία.5. Η Γαλλική Δημοκρατία:- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή επί του μαζούτ, όπως προβλέπεται στην κοινοτική νομοθεσία,- για την απαλλαγή από το φόρο αερίων που χρησιμοποιούνται ως καύσιμα κινητήρων για τις δημόσιες μεταφορές, εντός των ορίων ετήσιας ποσόστωσης.6. Η Ιρλανδία:- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία.7. Η Ιταλική Δημοκρατία:- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.8. Το Μεγάλο Δουκάτο του Λουξεμβούργου:- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμία περίπτωση δεν μπορεί ο μειωμένος συντελεστής να είναι μικρότερος από 6,5 ΕUR ανά τόνο.9. Η Δημοκρατία της Αυστρίας:- για το φυσικό αέριο και το μεθάνιο,- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται φορολογικά.10. Η Δημοκρατία της Πορτογαλίας:- για την εφαρμογή διαφοροποιημένων φορολογικών συντελεστών στην αμόλυβδη βενζίνη ανάλογα με τις διάφορες περιβαλλοντικές κατηγορίες, υπό την προϋπόθεση ότι αυτοί οι συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία,- για μείωση του συντελεστή του ειδικού φόρου κατανάλωσης στο μαζούτ (βαρύ πετρέλαιο), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και ο φορολογικός συντελεστής επί του μαζούτ πρέπει να αντιστοιχεί στον ελάχιστο φορολογικό συντελεστή επί του μαζούτ, όπως προβλέπεται στην κοινοτική νομοθεσία.11. Η Δημοκρατία της Φινλανδίας:- για τα χρησιμοποιημένα πετρελαιοειδή που επαναχρησιμοποιούνται ως καύσιμα, είτε άμεσα μετά από ανάκτηση είτε μετά από διεργασία ανακύκλωσης των χρησιμοποιημένων πετρελαιοειδών, και όταν η επαναχρησιμοποίηση βαρύνεται με φόρο.12. Το Βασίλειο της Σουηδίας:- για διαφοροποιημένους φορολογικούς συντελεστές επί της αμόλυβδης βενζίνης που αντιστοιχεί σε διαφορετικές περιβαλλοντικές κατηγορίες, υπό την προϋπόθεση ότι οι εν λόγω συντελεστές τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία,- για μείωση των συντελεστών ειδικού φόρου κατανάλωσης επί των πετρελαιοειδών που χρησιμοποιούνται για βιομηχανικούς σκοπούς, με την εισαγωγή συντελεστή μικρότερου από τον γενικώς επιβαλλόμενο καθώς και μειωμένου συντελεστή για τις επιχειρήσεις υψηλής έντασης εργασίας, υπό την προϋπόθεση ότι οι εν λόγω συντελεστές τηρούν πάντοτε τους ελάχιστους συντελεστές του ειδικού φόρου κατανάλωσης επί των πετρελαιοειδών, όπως προβλέπονται από την κοινοτική νομοθεσία, και δεν προκαλούν στρέβλωση του ανταγωνισμού,- για την αεροπλοΐα, εκτός των περιπτώσεων που καλύπτονται από το άρθρο 8, παράγραφος 1, στοιχείο β) της οδηγίας 92/81/ΕΟΚ.13. Το Ηνωμένο Βασίλειο της Μεγάλης Βρετανίας και Βορείου Ιρλανδίας:- για μείωση του φορολογικού συντελεστή επί του πετρελαίου εσωτερικής καύσης (ντήζελ), προκειμένου να ενθαρρυνθεί η χρήση καυσίμων περισσότερο φιλικών προς το περιβάλλον,- για την εφαρμογή διαφοροποιημένων φορολογικών συντελεστών επί της αμόλυβδης βενζίνης που αντιστοιχεί σε διαφορετικές περιβαλλοντικές κατηγορίες, υπό την προϋπόθεση ότι οι συντελεστές αυτοί τηρούν πάντοτε τους ελάχιστους φορολογικούς συντελεστές για τα πετρελαιοειδή, όπως προβλέπονται στην κοινοτική νομοθεσία.Άρθρο 3Σύμφωνα με το άρθρο 8, παράγραφος 4 της οδηγίας 92/81/ΕΟΚ και παρά τις υποχρεώσεις που επιβάλλονται από την οδηγία 92/82/ΕΟΚ, εξουσιοδοτούνται τα ακόλουθα κράτη μέλη να εφαρμόσουν ή να εξακολουθήσουν να εφαρμόζουν μέχρι τις 31 Δεκεμβρίου 2000, τις καθοριζόμενες κατωτέρω μειώσεις των συντελεστών ειδικού φόρου κατανάλωσης ή απαλλαγές από τον ειδικό φόρο κατανάλωσης, εκτός εάν το Συμβούλιο, κατόπιν προτάσεως της Επιτροπής, αποφασίσει ομόφωνα, πριν από αυτήν την ημερομηνία, ότι θα πρέπει να τροποποιηθούν ή να παραταθούν, εν όλω ή εν μέρει, αυτές οι παρεκκλίσεις, για μια νέα καθορισμένη περίοδο:1. Το Βασίλειο της Δανίας:- για διαφοροποιημένους συντελεστές όσον αφορά τους ειδικούς φόρους κατανάλωσης που επιβάλλονται στη βενζίνη, υπό την προϋπόθεση ότι αυτοί οι διαφοροποιημένοι συντελεστές τηρούν τις υποχρεώσεις που προβλέπονται από την οδηγία 92/82/ΕΟΚ, και ιδίως τους κατώτατους συντελεστές ειδικών φόρων κατανάλωσης που προβλέπονται στα άρθρα 3 και 4 της εν λόγω οδηγίας,- για διαφοροποιημένους συντελεστές όσον αφορά τους ειδικούς φόρους κατανάλωσης που επιβάλλονται στο πετρέλαιο ντήζελ (gazole), υπό την προϋπόθεση ότι αυτοί οι διαφοροποιημένοι συντελεστές τηρούν τις υποχρεώσεις που προβλέπονται από την οδηγία 92/82/ΕΟΚ, και ιδίως τους κατώτατους συντελεστές ειδικών φόρων κατανάλωσης που προβλέπονται στο άρθρο 5 της εν λόγω οδηγίας.2. Η Ομοσπονδιακή Δημοκρατία της Γερμανίας:- διαφοροποιημένο συντελεστή ειδικού φόρου κατανάλωσης στα καύσιμα που χρησιμοποιούνται από τις κατασκευαστικές βιομηχανίες, σύμφωνα με τις υποχρεώσεις που καθορίζονται από την οδηγία 92/82/ΕΟΚ, και ιδίως τους ελάχιστους συντελεστές που αναφέρονται στα άρθρα 3 και 4.3. Η Γαλλική Δημοκρατία:- για την κατανάλωση στην Κορσική, υπό τον όρο οι μειωμένοι συντελεστές τηρούν πάντοτε τους ελάχιστους συντελεστές ειδικών φόρων κατανάλωσης στα πετρελαιοειδή, όπως προβλέπονται στην κοινοτική νομοθεσία,- για διαφοροποιημένο συντελεστή για το πετρέλαιο εσωτερικής καύσης (ντήζελ) που χρησιμοποιείται στα επαγγελματικά οχήματα εφόσον αυτός ο φορολογικός συντελεστής τηρεί τον ελάχιστο συντελεστή του ειδικού φόρου κατανάλωσης, που προβλέπεται από την κοινοτική νομοθεσία,- διαφοροποιημένο συντελεστή του ειδικού φόρου κατανάλωσης για ένα νέο καύσιμο, που αποτελείται από ένα διάλυμα ύδατος και αντιψυκτικού/ντήζελ, σταθεροποιημένο με επιφανειοδραστικές ουσίες, υπό την προϋπόθεση ότι αυτός ο διαφοροποιημένος συντελεστής τηρεί τις υποχρεώσεις που επιβάλλει η οδηγία 92/82/ΕΟΚ, και ιδίως τους ελάχιστους συντελεστές του ειδικού φόρου κατανάλωσης που προβλέπει το άρθρο 5 της εν λόγω οδηγίας,- για την απαλλαγή όσον αφορά το μαζούτ (βαρύ πετρέλαιο) που χρησιμοποιείται ως καύσιμο για την παραγωγή αλουμίνας στην πόλη Gardanne.4. Η Ιταλική Δημοκρατία:- για απαλλαγή από τον ειδικό φόρο κατανάλωσης επί των πετρελαιοειδών που χρησιμοποιούνται ως καύσιμο για την παραγωγή αλουμίνας στη Σαρδηνία,- για μείωση του ειδικού φόρου κατανάλωσης για το μαζούτ (βαρύ πετρέλαιο) που χρησιμοποιείται στην παραγωγή ατμού, και για το πετρέλαιο εσωτερικής καύσης (gasoil) που χρησιμοποιείται σε κλιβάνους για ξήρανση και «ενεργοποίηση» μοριακών σήστρων στη περιοχή Reggio της Καλαβρίας, υπό την προϋπόθεση ότι αυτός ο φορολογικός συντελεστής τηρεί τους ελάχιστους φορολογικούς συντελεστές επί των πετρελαιοειδών, όπως προβλέπονται στην κοινοτική νομοθεσία,- για μείωση του συντελεστή του ειδικού φόρου κατανάλωσης για τη βενζίνη που καταναλώνεται στην περιοχή Friuli-Venezia Giulia, υπό την προϋπόθεση ότι αυτός ο φορολογικός συντελεστής τηρεί τον ελάχιστο συντελεστή, που προβλέπεται στην κοινοτική νομοθεσία,- για μείωση του φορολογικού συντελεστή επί των πετρελαιοειδών που καταναλώνονται στις περιοχές Udine και Τεργέστης, υπό την προϋπόθεση ότι αυτός ο φορολογικός συντελεστής τηρεί τον ελάχιστο συντελεστή που προβλέπεται στην κοινοτική νομοθεσία,- σε ορισμένες ιδιαίτερα προβληματικές γεωγραφικές ζώνες, μειωμένους συντελεστές ειδικών φόρων κατανάλωσης για το μαζούτ οικιακής χρήσεως και το υγραέριο (LPG) που χρησιμοποιείται για θέρμανση και διανέμεται στα δίκτυα αυτών των ζωνών, σύμφωνα με τις υποχρεώσεις που καθορίζονται από την οδηγία 92/82/ΕΟΚ, και ιδίως τους ελάχιστους συντελεστές που αναφέρονται στα άρθρα 5 και 7.5. Το Βασίλειο των Κάτω Χωρών:- για τη μείωση των συντελεστών ειδικού φόρου κατανάλωσης επί του πετρελαίου εσωτερικής καύσης (ντήζελ) για επαγγελματικά οχήματα, υπό την προϋπόθεση ότι ο φορολογικός συντελεστής τηρεί τον ελάχιστο συντελεστή που προβλέπει η κοινοτική νομοθεσία,- για διαφοροποιημένους συντελεστές ειδικού φόρου κατανάλωσης στο υγραέριο (GPL) που χρησιμοποιείται ως καύσιμο στα οχήματα δημόσιων μεταφορών.6. Η Δημοκρατία της Φινλανδίας:- φυσικό αέριο που χρησιμοποιείται ως καύσιμο.Άρθρο 4Η απόφαση 1997/425/ΕΚ καταργείται από 1ης Ιανουαρίου 2000.Άρθρο 5Η παρούσα απόφαση εφαρμόζεται από 1ης Ιανουαρίου 2000.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 17 Δεκεμβρίου 1999.Για το ΣυμβούλιοΟ ΠρόεδροςK. HEMILÄ(1) ΕΕ L 316 της 31.10.1992, σ. 12.(2) ΕΕ L 182 της 10.7.1992, σ. 22.(3) ΕΕ L 316 της 31.10.1992, σ. 19.